युवराज सिंह के रिटायरमेंट पर धोनी की चुप्पी को लेकर बॉलीवुड एक्टर ने उठाए सवाल, कही ये बात  
युवराज सिंह के रिटायरमेंट पर कमाल आर खान ने किया ट्वीट
एम एस धोनी की चुप्पी को लेकर कमाल आर खान ने साधा निशाना
केआरके ने कहा 'युवराज और एम एस धोनी की दुश्मनी पुरानी भी है और गहरी भी. '
युवराज सिंह (Yuvraj Singh) 10 जून को ही अंतरराष्ट्रीय क्रिकेट को अलविदा कह चुके हैं. युवराज सिंह (Yuvraj Singh) के संन्यास लेने पर उन्हें खेल, बॉलीवुड और राजनीति के कई दिग्गजों ने शुभकामनाएं दीं. साथ ही उनके काम की भी सराहना की. इस बीच कमाल आर खान (Kamaal R Khan) ने भी भारतीय क्रिकेट खिलाड़ी युवराज सिंह (Yuvraj Singh) के रिटायरमेंट पर ट्वीट किया है. कमाल आर खान (Kamaal R Khan) ने अपने ट्वीट में न केवल युवराज सिंह बल्कि भारतीय क्रिकेट टीम के पूर्व कप्तान एम एस धोनी (M S Dhoni) का भी जिक्र किया है. युवराज सिंह (Yuvraj Singh) के रिटायरमेंट के बाद आया कमाल आर खान  (Kamaal R Khan) का यह ट्वीट सोशल मीडिया पर भी खूब वायरल हो रहा है. 
Yuvraj Singh didn't say anything about Dhoni at the time of his retirement neither Dhoni said anything. Means Dushmani Gahari Bhi Hai Aur Purani Bhi.

बॉलीवुड एक्टर कमाल आर खान  (Kamaal R Khan) सोशल मीडिया अकाउंट के जरिए बेबाकी से अपनी राय पेश करते हैं. कमाल आर खान ने युवराज सिंह के रिटायरमेंट पर अपने ट्वीट में लिखा, 'युवराज सिंह ने अपने रिटायरमेंट के समय धोनी के बारे में कुछ नहीं कहा और न ही धोनी ने उनके रिटायरमेंट पर कुछ बोला. इसका मतलब है कि दुश्मनी गहरी भी है और पुरानी भी.'

Dearest @YUVSTRONG12 Wish you all the best in your life as you move forward ???? Thank you for those 6 sixes ???? & all those wonderful times & moments when you entertained us playing for ???????? & in the IPL. Loads of love & good wishes always... xoxo ???????????????? #Cricketlegend#friendspic.twitter.com/U0EpgKbx51
कमाल आर खान (Kamaal R Khan) के अलावा कई लोगों ने युवराज सिंह (Yuvraj Singh) को भविष्य की योजनाओं के लिए शुभकामनाएं दीं. एक्ट्रेस प्रीति जिंटा (Preity zinta) ने अपने ट्विटर हैंडल से एक फोटो शेयर करते हुए लिखा है, ' प्रिय युवराज (Yuvraj Singh) तुम्हें अपने जीवन में आगे बढ़ने के लिए बहुत-बहुत शुभकामनाएं. उन 6 छक्कों के लिए तुम्हारा बहुत-बहुत शुक्रिया.' 
Dear @YUVSTRONG12 .A heartbreaking brave decision.entertained us with ur brilliant innings always.Made India proud,true son of the soil,won for us,6 sixes,T-20 WC against England,is etched in our minds https://t.co/WD4hOSAYgo wishes for your futureendeavours.#YuvrajSinghretires
मशहूर एक्ट्रेस रवीना टंडन ने अपने ट्वीट में युवराज सिंह (Yuvraj Singh) के रिटायरमेंट पर कहा 'यह दिल तोड़ने वाला लेकिन बहादुर निर्णय है. आपने अपनी बेहतरीन पारियों से हमेशा हमारा मनोरंजन किया है. भारत को गौरवान्वित किया, माटी का सच्चा लाल, हमारे लिए जीते, इंग्लैंड के खिलाफ टी-20 विश्वकप में छह छक्के आज भी हमारे जेहन में है. '
बता दें कि क्रिकेट के दिग्गज खिलाड़ी युवराज सिंह (Yuvraj Singh) ने साल 2000 में पहला वनडे, 2003 में पहला टेस्ट और 2007 में पहला टी-20 मैच खेला था. चंडीगढ़ में साल 1981 में जन्मे युवराज ने भारत के लिए 40 टेस्ट, 304 वनडे और 58 टी-20 मैच खेले. टेस्ट में युवराज ने तीन शतकों और 11 अर्धशतकों की मदद से कुल 1900 रन बनाए, जबकि वनडे में उन्होंने 14 शतकों और 52 अर्धशतकों की मदद से 8701 रन जुटाए. इसी तरह टी-20 मैचों में युवराज ने कुल 1177 रन बनाए. इसमें आठ अर्धशतक शामिल हैं.